**Эйдур Смары Гудзьёнсен** (ісл.: Eiður Smári Guðjohnsen; нар. 15 верасня 1978, Рэйк’явік) — былы ісландскі футбаліст, які выступаў на пазіцыях паўабаронцы і нападніка. Шырокую вядомасць атрымаў па выступах за «Чэлсі» і «Барселону». Былы капітан нацыянальнай зборнай Ісландыі.

Біяграфія
---------

### Ранні этап кар’еры

Бацька Эйдура, Арнор Гудзьёнсен, быў адным з самых вядомых гульцоў у гісторыі ісландскага футбола і правёў вялікую частку сваёй футбольнай кар’еры ў Бельгіі. Эйдур нарадзіўся, калі яго бацьку было ўсяго 17 гадоў і ён толькі пераехаў у Бельгію. Пасля вяртання сям'і ў Ісландыю ў канцы кар’еры Арнора, Эйдур прыйшоў у клуб «Валюр» і дэбютаваў у асноўным складзе ўжо ва ўзросце 15 гадоў. У 1994 годзе ён перайшоў у галандскі ПСВ (Эйдховен). Нягледзячы на вялікую канкурэнцыю з іншымі нападнікамі (у ліку якіх быў юны Раналда), Гудзьёнсен дэбютаваў у першай камандзе ПСВ у 17 гадоў, а неўзабаве ўжо згуляў у матчы Лігі чэмпіёнаў супраць «Барселоны».

24 красавіка 1996 года Арнор і Эйдур Гудзьёнсен увайшлі ў гісторыю футбола, згуляўшы разам у міжнародным матчы за зборную Ісландыі супраць каманды Эстоніі ў Таліне. Арнор гуляў з пачатку матчу, а Эйдур у другім тайме замяніў бацьку. Гэта быў першы раз, калі бацька і сын прымалі ўдзел у адным міжнародным матчы.

У канцы 1996 года Эйдур зламаў ладыжку і доўга аднаўляўся пасля гэтай траўмы. За гэты час ПСВ скасаваў з ім кантракт. Эйдур перайшоў у англійскі «Болтан» у 1998 годзе і забіў 21 гол у сваім першым сезоне (1999/2000) у першай лізе і дапамог камандзе дайсці да паўфіналаў Кубка Англіі і Кубка англійскай лігі.

### «Чэлсі»

У 2000 годзе з-за фінансавых праблем у «Болтане» Гудзьёнсена прадалі ў «Чэлсі» за £ 4 млн. Разам з галандцам Джымі Флойдам Хасельбайнкам Эйдур склаў смяротную для варот суперніка пару ў нападзе, забіў 23 галы сам і дапамог Хасельбайнку з яго 27 галамі.

### «Барселона»

14 чэрвеня 2006 года падпісаў трохгадовы кантракт з «Барселонай». У складзе «Барселоны» разглядаўся як замена шведу Хенрыку Ларсану, які вырашыў правесці канец кар’еры ў сябе на радзіме.

### Апошнія гады кар’еры

У 2009 годзе перайшоў у «Манака», прычынай таму была недастатковая колькасцю гульнявога часу ў «Барселоне». Неўзабаве зноў апынуўся ў Англіі, гуляў за такія клубы, як «Тотэнхэм», «Сток Сіці» і «Фулхэм». З 2011 года выступаў у Грэцыі і Бельгіі.

5 снежня 2014 года было абвешчана аб вяртанні Гудзьёнсена ў «Болтан» да канца сезону 2014/15. У ліпені 2015 года ў якасці свабоднага агента падпісаў кантракт з кітайскім клубам «Шыцзячжуан Юнчан», дзе выступаў да лістапада.

У лютым 2016 года стаў іграком нарвежскага «Мольдэ», які пакінуў у жніўні таго ж года. Пазней далучыўся да індыйскага клуба «Пуна Сіці», аднак хутка пакінуў яго, так і не згуляўшы. У канцы 2016 года выказаў жаданне гуляць за бразільскі «Шапекаэнсі», які пацярпеў авіякатастрофу, аднак пераход не адбыўся.

У верасні 2017 года абвясціў аб завяршэнні кар’еры.

Дасягненні
----------

### Трафеі

* Уладальнік Кубка Нідэрландаў (1): 1996
* Уладальнік Суперкубка Нідэрландаў (1): 1996
* Чэмпіён Нідэрландаў (1): 1997
* Уладальнік Кубка Футбольнай лігі (1): 2005
* Чэмпіён Англіі (2): 2005, 2006
* Уладальнік Суперкубка Англіі (1): 2005
* Уладальнік Суперкубка Іспаніі (1): 2006

### Асабістыя дасягненні

* Найлепшы малады футбаліст Ісландыі (1): 1994
* Найлепшы футбаліст Ісландыі (3): 2004, 2005, 2006
* Найлепшы спартсмен Ісландыі (3): 2004, 2005, 2006

Зноскі
------

1. ↑  Eidur Gudjohnsen // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Eidur Gudjohnsen // Enciclopèdia de l'esport català — Grup Enciclopèdia, 2012.<a href='https://wikidata.org/wiki/Track:Q23759491'></a><a href='https://wikidata.org/wiki/Track:Q18696256'></a>
3. ↑  У сям'і Эйдура не выкарыстоўваецца традыцыйная для Ісландыі форма наймення, паводле якой яго бы клікалі Эйдур Арнорсан. Ён і яго бацька прыналежаць да прыблізна 10% насельніцтва Ісландыі, чые продкі атрымалі прозвішчы ў 1913 годзе.
4. ↑  Гудьонсен стал игроком «Шицзячжуан Юнчан»
5. ↑  Гудьонсен перешел в норвежский «Мельде»
6. ↑  Гудьонсен покинул «Мельде» и может завершить карьеру
7. ↑  Гудьонсен объявил о завершении карьеры

Спасылкі
--------

* Профіль на сайце *transfermarkt.com* (англ.)
* Статыстыка на сайце *National Football Teams* (англ.)
* Профіль на сайце *soccerway.com* (руск.)
* Статыстыка на сайце *UEFA.com* (руск.)
* Статыстыка на сайце *FIFA* (англ.)
* Статыстыка на сайце *soccerbase.com* (англ.)
* Профіль на сайце Barca.ru (руск.)

| ⛭Зборная Ісландыі — Чэмпіянат Еўропы 2016 |
| --- |
| Сцяг Ісландыі | 
* 1 Хальдаўрсан (б)
* 2 Севарсан
* 3 Хаўксан
* 4 Хермансан
* 5 Інгасан
* 6 Р. Сігурдсан
* 7 Гудмундсан
* 8 Б. Б’ярнасан
* 9 Сігтарсан
* 10 Г. Сігурдсан
* 11 Фінбагасан
* 12 Крысцінсан (б)
* 13 Ёўнсан (б)
* 14 Арнасан
* 15 Бёдварсан
* 16 Сігур’янсан
* 17 Гунарсан (к)
* 18 Т. Б’ярнасан
* 19 Магнусан
* 20 Хадльврэдсан
* 21 Траўстасан
* 22 Гудзьёнсен
* 23 Скуласан
* трэнер: Ларс Лагербек і Хеймір Хадльгрымсан

 |